টমি লি জোন্স

টমি লি জোন্স (ইংরেজি: Tommy Lee Jones; জন্ম: ১৫ সেপ্টেম্বর ১৯৪৬) হলেন একজন মার্কিন অভিনেতা ও চলচ্চিত্র নির্মাতা। তিনি চারটি একাডেমি পুরস্কারের মনোনয়ন লাভ করেছেন এবং ১৯৯৩ সালের থ্রিলার চলচ্চিত্র দ্য ফিউজিটিভ-এ মার্শাল স্যামুয়েল জেরার্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি পুরস্কার জয় করেন। তিনি জেএফকে (১৯৯২)-এ ক্লে শ ও লিংকন (২০১২)-এ র‍্যাডিক্যাল রিপাবলিকান কংগ্রসম্যান টাডেউস স্টিভেন্স চরিত্রে অভিনয় করে শ্রেষ্ঠ পার্শ্ব অভিনেতা বিভাগে অপর দুটি অস্কার মনোনয়ন এবং ইন দ্য ভ্যালি অব এলাহ (২০০৭) চলচ্চিত্রে হ্যাঙ্ক ডিয়ারফিল্ড চরিত্রে অভিনয় করে শ্রেষ্ঠ অভিনেতা বিভাগে অপর একটি অস্কার মনোনয়ন অর্জন করেন। তার অন্যান্য উল্লেখযোগ্য কাজ হল টিভি মিনি ধারাবাহিক লোনসাম ডাভ-এ টেক্সাসের রেঞ্জার উড্রো এফ. কল, মেন ইন ব্ল্যাক চলচ্চিত্র ধারাবাহিক অ্যাজেন্ট কে, আন্ডার সিজ (১৯৯২)-এ সন্ত্রাসী উইলিয়াম "বিল" স্ট্রেনিক্স, ন্যাচারাল বর্ন কিলার্স (১৯৯৪)-এ ওয়ার্দেন ডোয়াইট ম্যাক্লাস্কি, ব্যাটম্যান ফরেভার (১৯৯৫)-এ খল অভিনেতা টু-ফেস, ম্যান অব দ্য হাউজ (২০০৫)-এ টেক্সাসের রেঞ্জার রোলান্ড শার্প, নো কান্ট্রি ফর ওল্ড মেন (২০০৭)-এ শেরিফ এড টম বেল চরিত্রে অভিনয় করেন। তিনি দ্য থ্রি বিউরিয়ালস্‌ অব মেলকোয়াইডস এস্ত্রাদা (২০০৫) চলচ্চিত্র পরিচালনা করেন এবং এতে রেঞ্চার পিট পারকিন্স চরিত্রে অভিনয় করেন। তিনি ক্যাপ্টেন আমেরিকা: দ্য ফার্স্ট অ্যাভেঞ্জার্স (২০১১)-এ কর্নেল চেস্টার ফিলিপস, জেসন বর্ন (২০১৬)-এ সিআইএ পরিচালক রবার্ট ডিউয়ি চরিত্রে অভিনয় করেন। জোন্স ১৯৪৬ সালের ১৫ই সেপ্টেম্বর টেক্সাসের স্যান সাবায় জন্মগ্রহণ করেন। তার মাতা লুসিল ম্যারি জোন্স (জন্ম: স্কট; ১৯২৮-২০১৩) একজন পুলিশ কর্মকর্তা, স্কুল শিক্ষক ও বিউটি শপের মালিক ছিলেন এবং তার পিতা ক্লাইড সি. জোন্স (১৯২৬-১৯৮৬) একজন কাউবয় ও তেলের খনির শ্রমিক ছিলেন। তারা দুইবার বিয়ে করেন এবং দুইবার তাদের বিবাহবিচ্ছেদ হয়। জোন্স বলেন তিনি চেরোকি বংশোদ্ভূত। তিনি টেক্সাসের মিডল্যান্ডে বেড়ে ওঠেন, এবং রবার্ট ই. লি হাই স্কুলে পড়াশোনা করেন। তিনি এরপর ডালাসে চলে যান এবং সেখানে সেন্ট মার্কস স্কুল অব টেক্সাস থেকে ১৯৬৫ সালে পাস করেন। ১৯৯০-এর দশকে তিনি কয়েকটি ব্লকবাস্টার হিট চলচ্চিত্র - দ্য ফিউজিটিভ (১৯৯৩)-এ হ্যারিসন ফোর্ডের সাথে ব্যাটম্যান ফরেভার (১৯৯৫)-এ ভাল কিলমারের সাথে এবং মেন ইন ব্ল্যাক চলচ্চিত্র ধারাবাহিকে উইল স্মিথের সাথে অভিনয় করে নিজেকে হলিউডের অন্যতম সর্বোচ্চ পারিশ্রমিক গ্রহীতা ও চাহিদাসম্পন্ন অভিনেতা হিসেবে প্রতিষ্ঠিত করেন। দ্য ফিউজিটিভ-এ মার্শাল স্যামুয়েল জেরার্ড চরিত্রে তার অভিনয় ব্যাপক সমাদৃত হয় এবং তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। পরবর্তীকালে তিনি এই চলচ্চিত্রের অনুবর্তী পর্ব ইউ.এস. মার্শালস (১৯৯৮) ছবিতেও অভিনয় করেন। ২০০৫ সালে তিনি দ্য থ্রি বিউরিয়ালস্‌ অব মেলকোয়াইডস এস্ত্রাদা চলচ্চিত্র পরিচালনা করেন। এতে তিনি রেঞ্চার পিট পারকিন্স চরিত্রে অভিনয় করেন এবং এতে তাকে ইংরেজি ও স্পেনীয় দুই ভাষাতেই কথা বলতে দেখা যায়। ছবিটি ২০০৫ সালে কান চলচ্চিত্র উৎসবে প্রদর্শিত হয় এবং তিনি সেখান থেকে শ্রেষ্ঠ অভিনেতার পুরস্কার অর্জন করেন। ২০০৭ সালে দুটি চলচ্চিত্রে তার শক্তিশালী অভিনয় তার কর্মজীবনকে পুনরুজ্জীবিত করে, প্রথমটি হল ইন দ্য ভ্যালি অব এলাহ ছবিতে হারানো সৈনিক পুত্রকে খুঁজতে থাকা অবরুদ্ধ পিতা হ্যাঙ্ক ডিয়ারফিল্ড ও দ্বিতীয়টি নো কান্ট্রি ফর ওল্ড মেন ছবিতে একজন গুপ্তঘাতককে খুঁজতে থাকা শেরিফ এড টম বেল। ইন দ্য ভ্যালি অব এলাহ চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ক্যাপ্টেন আমেরিকা: দ্য ফার্স্ট অ্যাভেঞ্জার্স (২০১১)-এ কর্নেল চেস্টার ফিলিপস ভূমিকায় কাজ করেন। ২০১২ সালে আরেকবার জোন্সের কর্মজীবনের মোড় ঘুরিয়ে দেয় গোয়েন্দা চলচ্চিত্র মেন ইন ব্ল্যাক থ্রি-এ তার পূর্বে করা এজেন্ট কে চরিত্র, প্রণয়ধর্মী হাস্যরসাত্মক নাট্য হোপ স্প্রিংস এবং স্টিভেন স্পিলবার্গের জীবনীমূলক লিংকন-এ র‍্যাডিক্যাল রিপাবলিকান কংগ্রসম্যান টাডেউস স্টিভেন্স চরিত্র। লিংকন ছবিতে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে তার চতুর্থ অস্কারের মনোনয়ন আভ করেন। ২০১৬ সালে তিনি জেসন বর্ন ছবিতে সিআইএ পরিচালক রবার্ট ডিউয়ি চরিত্রে এবং অ্যালিস ইন হলিউড ছবিতে অভিনয় করেন। জোন্স ১৯৭১ সালে চিত্রনাট্যকার ও সাংবাদিক রিং লার্ডনার জুনিয়রের ভাইঝি কেট লার্ডনারকে বিয়ে করেন। ১৯৭৮ সালে তাদের বিবাহবিচ্ছেট ঘটে। তিনি ১৯৮১ সালে কিম্বের্লিয়া ক্লোফলিকে বিয়ে করেন। ১৯৯৬ সালে ক্লোফলির সাথে তার বিবাহবিচ্ছেদ ঘটে। তাদের দুই সন্তান ছিল। তাদের কন্যা ফিল হার্ডবার্জার স্যান অ্যান্টোনিওর সাবেক মেয়র। ২০০১ সালের ১৯শে মার্চ তিনি ডন লরেলকে বিয়ে করেন। ওয়াইনরোব, বার্নার্ড (১ আগস্ট ১৯৯৩)। "FILM; Tommy Lee Jones Snarls His Way to the Pinnacle"। দ্য নিউ ইয়র্ক টাইমস। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tommy Lee Jones"। বায়োগ্রাফি (ইংরেজি ভাষায়)। ২৭ এপ্রিল ২০২১। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্লার্ক, ব্লু (২০১২)। Indian Tribes of Oklahoma: A Guide। ইউনিভার্সিটি অব ওকলাহোমা প্রেস। পৃষ্ঠা ৭৫। "Tommy Lee Jones Resides In Texas"। ওয়েক্রস জার্নাল-হেরাল্ড। ৬ নভেম্বর ১৯৮২। পৃষ্ঠা ৪। সংগ্রহের তারিখ ১৫ সেপ্টেম্বর ২০২৪ – গুগল নিউজ-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হল্যান্ডসওয়ার্থ, স্কিপ (১ ফেব্রুয়ারি ২০০৬)। "Tommy Lee Jones Is Not Acting"। টেক্সাস মান্থলি। অক্টোবর ২, ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ডি প্যারিস, জেনিফার (৭ সেপ্টেম্বর ২০১৩)। "দ্য কাউবয়েজ রিমেকে টমি লি"। বিডিনিউজ টোয়েন্টিফোর ডটকম। ১৩ জুন ২০২১ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৮।  "Tommy Lee Jones Officially Comes Aboard Captain America: The First Avenger"। মুভি ওয়েব (ইংরেজি ভাষায়)। ২৬ মে ২০১০। সংগ্রহের তারিখ ১৫ সেপ্টেম্বর ২০১৮।  "অস্কারে মার্কিন দর্শকরা দেখতে চান লিংকনের বিজয়"। ডয়চে ভেলে। ১৬ জানুয়ারি ২০১৩। সংগ্রহের তারিখ ১৫ সেপ্টেম্বর ২০১৮।  সুলতানা, তাহমিনা (২১ এপ্রিল ২০১৬)। "অ্যালিস ইন হলিউড"। দৈনিক ইত্তেফাক। সংগ্রহের তারিখ ১৫ সেপ্টেম্বর ২০১৮।  শ্যানাহ্যান, মার্ক (২৮ জানুয়ারি ২০১৬)। "Want to score actor's Harvard pendant?"। দ্য বস্টন গ্লোব। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Who Is Tommy Lee Jones' Wife? All About Dawn Laurel-Jones"। পিপল (ইংরেজি ভাষায়)। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tommy Lee Jones Fired His Daughter from a Movie | Rare"। এপ্রিল ১৫, ২০২১ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কোগিন, দেব (৭ ডিসেম্বর ২০২০)। "Who Is Tommy Lee Jones' Wife, Dawn Laurel-Jones?"। সংগ্রহের তারিখ ১৫ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে টমি লি জোন্স সংক্রান্ত মিডিয়া রয়েছে। অলমুভিতে টমি লি জোন্স ইন্টারনেট অফ-ব্রডওয়ে ডেটাবেজে টমি লি জোন্স (ইংরেজি) ইন্টারনেট মুভি ডেটাবেজে টমি লি জোন্স  (ইংরেজি) টার্নার ক্লাসিক মুভিজ ডেটাবেজে টমি লি জোন্স (ইংরেজি) বক্স অফিস মোজোতে টমি লি জোন্স (ইংরেজি)